Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1. A személyes adatok védelméről és a közérdekű adatok nyilvánosságáról szóló 1992. évi LXIII. törvény szerint
Paragraph Index: 1526

1. „Internet-szolgáltatónak minősül-e az iskola a dolgozóival és diákjaival szemben?” Magyarországon nem határozza meg jogszabály az „internet-szolgáltató” fogalmát. Adatvédelmi szempontból a releváns kérdés az, hogy az internet-szolgáltatással foglalkozó szervezetek milyen jogalapon kezelhetnek személyes adatokat, különösen olyan esetekben, amikor az érintett adatalanyok nem állnak szerződéses jogviszonyban ezekkel a szervezetekkel, tehát nem áll módjukban az adatkezeléshez való hozzájárulásukat megadni. Egy 1996-os ügy (az úgynevezett „ketchupos bomba”-ügy) során a Közlekedési, Hírközlési és Vízügyi Minisztérium (KHVM) jogértelmezését elfogadva az internethez díj ellenében hozzáférést biztosító cégeket egy ajánlásom megfogal- 2000/88/II. szám mazása során távközlési szolgáltatónak tekintettem. Az Ön levelében is említett 1998. novemberi ügy esetében egy tartalomszolgáltatót keresett meg a rendőrség adatok kiadását kérve. Az ajánlás szerint „[...] a szerveren, amelyen a szolgáltatás elérhető, a hozzászólás forrására utaló egyes adatok (IP cím, bizonyos esetekben a felhasználó neve is) azoknak a felhasználó általi megadása nélkül is rögzülhetnek. Ha az ilyen adat a felhasználó természetes személlyel kapcsolatba hozható, akkor a személyes adatok védelméről és a közérdekű adatok nyilvánosságáról szóló 1992. évi LXIII. törvény (Avtv.) 2. § 1. pontja szerint személyes adatnak minősül”. Ez a megállapítás közvetlenül következik az Avtv.-nek a személyes adat fogalmát illető meghatározásából. Az ajánlás lényege az volt, hogy az adott esetben a tartalomszolgáltató nem lehet a rendőrség által igényelt adatok birtokában — ugyanis törvényi felhatalmazás és a felhasználók hozzájárulása híján erre nyilvánvalóan nincs jogalap —, így ki sem adhatja azokat a rendőrségnek. Míg az elérést biztosító szolgáltató a KHVM korábbi állásfoglalása szerint távközlési szolgáltató, a tartalomszolgáltató pedig nyilvánvalóan nem az, kérdéses, hogy az egyes szolgáltatásokat nyújtó szerverek üzemeltetői távközlési

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes